b'\n_START_ARTICLE_\nDietrich von Hildebrand\n_START_SECTION_\nBiografi\n_START_PARAGRAPH_\nDietrich von Hildebrand vokste opp i et sekularisert protestantisk hjem i Firenze som s\xc3\xb8nn av skulpt\xc3\xb8ren Adolf von Hildebrand, men konverterte i 1914 til katolisismen. Han studerte ved universitetet i M\xc3\xbcnchen og universitetet i G\xc3\xb6ttingen, under Edmund Husserl, og var ekstraordin\xc3\xa6r professor i M\xc3\xbcnchen. Gjennom sin kontakt med Husserl ble han fenomenolog, og virket i samme etterf\xc3\xb8lgelse som Adolf Reinach, og mente at det var mulig \xc3\xa5 oppstilla en materiell etikk der verden med n\xc3\xb8dvendighet gir visse verdisvar (beundring, glede, nysgjerrighet, handlinger, etc)._NEWLINE_Han var uttalt og h\xc3\xb8yr\xc3\xb8stet motstander av Adolf Hitler og nazismen, og m\xc3\xa5tte derfor flykte til Wien i \xc3\x98sterrike i 1933, da Hitler grep makten i Tyskland. Med st\xc3\xb8tte fra den \xc3\xb8sterrikske kansleren Engelbert Dollfu\xc3\x9f grunnla han en antinazistisk ukeavis, Der Christliche St\xc3\xa4ndestaat. Av den grunn ble han i hjemlandet d\xc3\xb8mt in absentia til d\xc3\xb8den._NEWLINE_Da Hitler rykket inn i \xc3\x98sterrike i 1938 flyktet han atter en gang. Han tillbragte elleve m\xc3\xa5neder i Sveits, i n\xc3\xa6rheten av Fribourg, og flyttet s\xc3\xa5 til Fiac i Frankrike, i n\xc3\xa6rheten av Toulouse, og begynte \xc3\xa5 undervise ved Det katolske universitet i Toulouse. I 1940 invaderte nazistene Frankrike, og von Hildebrand gikk under jorden. Med hjelp av noen franskmenn, blant andre Edmond Michelet, som utviste stor heroisme, kunne han sammen med sin hustru, s\xc3\xb8nn og svigerdatter flyke til Portugal. Derifra tok de en b\xc3\xa5t til Brasil, og s\xc3\xa5 videre til New York. I New York ble han professor i filosofi ved jesuittordenens Fordham University p\xc3\xa5 Rose Hill i The Bronx._NEWLINE_Hildebrand har forfattet et titalls b\xc3\xb8ker, b\xc3\xa5de p\xc3\xa5 tysk og engelsk. Hans samlede verker ble utgitt i ti bind i Regensburg fra 1971._NEWLINE_Han var f\xc3\xb8rst gift med Margaret Denck (d\xc3\xb8d 1957), och siden, fra 1959, med Alice Jourdain (f\xc3\xb8dt 1923), ogs\xc3\xa5 hun teolog og filosof. Han var en av grunnleggerne av Una Voce America.'